Diari Oficial de la Generalitat Valenciana


Sumari del DOGV 6909, del 23-11-2012 (2012/10871)

RESOLUCIÓ de 8 de novembre de 2012, del secretari autonòmic per a l'Agència Valenciana de Salut, per mitjà de la qual es determina el nombre de noves oficines de farmàcia necessàries per a oferir una adequada atenció farmacèutica a la població.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6909

Data del DOGV
:   23-11-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/10376


Data del document
:   08-11-2012

Organisme emissor
:   Conselleria de Sanitat

Tipus de document
:   Resolució

Correcció d'errades

Anàlisi jurídica

 Descriptors 

:   * Torrent
    * Aielo de Malferit
    * Paterna
    * Orihuela
    * Catarroja
    * Alfàs del Pi, l'
    * farmacologia

RESOLUCIÓ de 8 de novembre de 2012, del secretari autonòmic per a l'Agència Valenciana de Salut, per mitjà de la qual es determina el nombre de noves oficines de farmàcia necessàries per a oferir una adequada atenció farmacèutica a la població. [2012/10729]  
Vist l'expedient iniciat d'ofici mitjançant Resolució del director general de Farmàcia i Productes Sanitaris de 30 de març de 2012, a fi de determinar el nombre de noves oficines de farmàcia necessàries per a oferir una adequada atenció farmacèutica a la població, en aplicació del mòdul general establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana, corresponent a l'any 2011, i examinats els següents  
  
  
Antecedents de fet  
Primer. Mitjançant Resolució del director general de Farmàcia i Productes Sanitaris de 30 de març de 2012, es va iniciar d'ofici un expedient administratiu a fi de determinar el nombre de noves oficines de farmàcia necessàries per a oferir una adequada atenció farmacèutica a la població, de conformitat amb el que establix l'article 4 del Decret 149/2001, de 5 d'octubre, per mitjà del qual s'establix el procediment per a l'autorització de noves oficines de farmàcia.  
Segon. A l'expedient s'han incorporat els informes, certificats i documents necessaris per a determinar, en aplicació del mòdul general establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana, el nombre de noves oficines de farmàcia necessàries tenint en compte tots els municipis i entitats locals menors de la Comunitat Valenciana.  
  
Tercer. De conformitat amb el que disposa l'article 5 de l'esmentat Decret 149/2001, de 5 d'octubre, després d'haver-se instruït el procediment i amb caràcter previ a la redacció de la proposta de resolució, es va procedir a un tràmit d'audiència pública durant un període de 10 dies.  
Als anteriors fets s'apliquen els següents  
  
Fonaments jurídics  
Primer. L'Agència Valenciana de Salut és competent per a resoldre esta sol·licitud, en virtut del que disposa el Reial Decret 278/1980, de 25 de gener, sobre transferència de competències en matèria de sanitat, Llei Orgànica 5/1982, d'1 de juliol, d'Estatut d'Autonomia de la Comunitat Valenciana, Llei 5/1983, de 30 de desembre, de Govern Valencià, Llei 6/1998, de 22 de juny, d'Ordenació Farmacèutica de la Comunitat Valenciana, Decret 149/2001, de 5 d'octubre, per mitjà del qual s'establix el procediment per a l'autorització de noves oficines de farmàcia, i Llei 4/2005, de 17 de juny, de Salut Pública de la Comunitat Valenciana, i Decret 111/2011, de 2 de setembre, del Consell, pel qual s'aprova el Reglament Orgànic i Funcional de la Conselleria de Sanitat i es modifica el Decret 25/2005, de 4 de febrer, pel qual s'aproven els Estatuts de l'Agència Valenciana de Salut, i el Decret 164/2005, de 4 de novembre, del Consell de la Generalitat, pel qual es modifiquen els Estatuts de l'Agència Valenciana de Salut.  
  
Segon. Consta en l'expedient la publicació de l'Institut Nacional d'Estadística referent al padró municipal vigent en el moment d'iniciar-se l'expedient, un certificat acreditatiu de les oficines de farmàcia obertes al públic en la data de l'inici de l'expedient així com en les entitats locals menors existents a la Comunitat Valenciana i un certificat acreditatiu de les oficines de farmàcia autoritzades pendents de ser obertes al públic. Tot això, en data 30 de març de 2012, data que cal adoptar com a la d'inici de l'expedient i, en conseqüència, la que ha de marcar les circumstàncies que s'han de tindre en compte per a resoldre'l en aplicació del mòdul general establit en l'article 21 de la Llei 6/1998, de 22 de juny, d'Ordenació Farmacèutica.   
  
Pertoca desestimar les al·legacions formulades per Isabel Trapero Gimeno, referents a la seua sol·licitud d'autorització per mòdul turístic en distintes localitats de la Comunitat Valenciana, atés que els farmacèutics no estan legitimats per a formular la sol·licitud esmentada, d'acord amb el que establix el Decret 149/2001, de 5 d'octubre, per mitjà del qual s'establix el procediment per a l'autorització de noves oficines de farmàcia, ja que la planificació de les oficines de farmàcia, tant per mòdul general com per mòdul turístic, es dissenya en el decret esmentat com un procediment d'ofici, completat en el cas del mòdul turístic per la legitimació de les entitats locals i dels col·legi oficials de farmacèutics; per això, és procedent la inadmissió per falta de legitimació (Sentència del Tribunal Superior de Justícia de la Comunitat Valenciana de data 30.12.2010).  
D'altra banda, pertoca igualment desestimar les al·legacions formulades per Juan Antonio Ricart Cortes i Jaime Francisco Giner Martínez, ja que al municipi d'Aielo de Malferit, igual que en tots els altres municipis de la Comunitat Valenciana, únicament és possible aplicar el padró municipal vigent en el moment d'iniciar-se el tràmit, que no és un altre que el que consta, certificat per l'Institut Nacional d'Estadística en l'expedient, amb una població de 4.809 habitants.  
Pertoca autoritzar l'obertura a l'àmbit de la Comunitat Valenciana d'un total de sis noves oficines de farmàcia distribuïdes als municipis que figuren en la relació inclosa en l'annex a esta resolució, i es considera que no és procedent l'obertura de noves oficines de farmàcia en aquells municipis i entitats locals menors que no figuren en la relació esmentada.   
  
En conseqüència, vistos els anteriors fets i fonaments jurídics, resolc:  
Autoritzar, en aplicació del mòdul general establit en l'article 21 de la Llei 6/1998, de 22 de juny, d'Ordenació Farmacèutica, l'obertura a l'àmbit de la Comunitat Valenciana d'un total de sis noves oficines de farmàcia distribuïdes als municipis que figuren en la relació inclosa en l'annex a esta resolució, i es considera que no és procedent l'obertura de noves oficines de farmàcia en aquells municipis i entitats locals menors que no figuren en la relació esmentada.  
  
  
Publiqueu esta resolució en el Diari Oficial de la Comunitat Valenciana amb l'advertiment que posa fi a la via administrativa i que, en contra, poden interposar un recurs contenciós administratiu en el termini de dos mesos, comptador a partir de l'endemà del dia que es notifique, davant de la Sala Contenciosa Administrativa del Tribunal Superior de Justícia de la Comunitat Valenciana, o potestativament, un recurs de reposició en els termes que disposa l'article 116 de la Llei 30/1992, de 26 de novembre, de Règim Jurídic de les Administracions Pública i del Procediment Administratiu Comú.  
  
  
València, 8 de novembre de 2012.- La secretària autonòmica de l'Agència València de Salut: María Manuela García Reboll.  
  
  
ANNEX  
  
Municipi Farmàcies autoritzades  
Aielo de Malferit 1  
Catarroja 1  
Paterna 1  
Torrent 1  
L'Alfàs del Pi 1  
Orihuela 1